Document ID: /roh_data/filtered/fineweb-2-filterrobots_roh.jsonl.gz/39522

Dus politichers na vegnan betg da midar la societad e las cundiziuns da basa per levgiar a famiglias da cumbinar la famiglia e la carriera. Per exempel cun rumper la progressiun da taglia, cun sustegnair dapli canortas u procurar per congedi da geniturs. Dentant saja quai in’entschatta, e la tematica daventia pli e pli virulenta, uschia che la politica saja sin la dretga via, di Flurina Kaufmann.
Mintga famiglia sto avair la libertad da tscherner quel model da famiglia e lavur, ch'ella less.
Rumper la progressiun da taglia
Josias Gasser less levgiar il squitsch da taglia cun ina taglia individuala. Era in congedi da geniturs contribuiss a l’egualitad tranter um e dunna. Valérie Favre Accola less era rumper la progressiun da taglia, dentant betg sur la via da la taglia individuala. Ins sto crear circumstanzas uschè attractivas che las dunnas van gugent a lavurar e n’han betg il sentiment ch’ellas stoppian trametter lur paja al stadi.
RR actualitad 11:00